Diari Oficial de la Generalitat Valenciana


Sumari del DOGV 6427, del 29-12-2010 (2010/13830)

ORDE 31/2010, de 22 de desembre, de la Conselleria d'Infraestructures i Transport, per la qual s'actualitzen les tarifes dels servicis de transport públic de viatgers integrats en el sistema coordinat de transport d'Alacant (sistema TAM).
----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2010/12/22/31/dof/vci/html**

### Dades del document

Número de DOGV
:   6427

Data del DOGV
:   29-12-2010

Secció del DOGV
:   I. DISPOSICIONS GENERALS

Número del document
:   2010/13510


Data del document
:   22-12-2010

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Alacant
    * transport públic
    * transport de viatgers
    * tarifa de viatgers
    * transport terrestre
    * legislació

ORDE 31/2010, de 22 de desembre, de la Conselleria d'Infraestructures i Transport, per la qual s'actualitzen les tarifes dels servicis de transport públic de viatgers integrats en el sistema coordinat de transport d'Alacant (sistema TAM). [2010/13370]  
PREÀMBUL  
La competència exclusiva en matèria de transports terrestres l'itinerari dels quals discórrega íntegrament per la Comunitat Valenciana correspon a la Generalitat.  
Fent ús de la seua competència, la Generalitat regula les tarifes per als servicis públics regulars permanents d'ús general de viatgers. Esta activitat reguladora és exercida de conformitat amb la normativa vigent, fonamentalment la Llei 16/1987, de 30 de juliol, d'Ordenació dels Transports Terrestres, i el Reial Decret 1211/1990, de 30 de setembre, que aprova el Reglament de la llei.  
L'article 19 de l'esmentada Llei 16/1987 establix que les tarifes del transport públic i de les seues activitats auxiliars i complementàries hauran de cobrir la totalitat dels costos reals de l'activitat esmentada en condicions normals de productivitat i d'organització, a més de permetre una adequada amortització, un raonable benefici empresarial i una correcta prestació del servici o realització de l'activitat, sense deixar de retribuir, si és el cas, les prestacions complementàries. D'altra banda, el Reglament de la llei indica en l'article 29 que per a determinar les tarifes s'ha de tindre en compte l'estructura de costos del servici, i estes s'han de modificar sempre que hi haja variació substancial del conjunt dels elements que integren la referida estructura de costos.  
A l'àrea metropolitana d'Alacant, la Generalitat i l'Ajuntament d'Alacant han acordat la integració operativa de les xarxes de transport col·lectiu en l'àmbit metropolità (sistema TAM), coordinació tarifària i funcional que opera des de 1999. En virtut d'esta coordinació, s'establix un marc tarifari únic per a tot l'àmbit TAM. Estes tarifes afecten els servicis integrats en el transport urbà d'Alacant, així com als servicis del TAM que connecten la ciutat d'Alacant amb Mutxamel, Sant Vicent del Raspeig, el Campello i Sant Joan d'Alacant, i els servicis ferroviaris prestats per Ferrocarrils de la Generalitat Valenciana en este àmbit.  
Dins de les seues competències, l'Ajuntament d'Alacant ha tramitat l'aplicació de l'actualització de tarifes que cal aplicar en el transport urbà en el període 2011/2013.  
Així mateix, la Comissió de Preus de la Generalitat ha emés un informe favorable respecte de les tarifes esmentades, així com de les que s'aplicaran als servicis prestats per Ferrocarrils de la Generalitat Valenciana.  
En virtut dels antecedents citats, amb els informes oportuns previs, i d'acord amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i el Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport,  
ORDENE  
Article únic. Tarifes  
Els servicis interurbans de transport regular de viatgers per carretera inclosos en el sistema TAM, així com els servicis prestats per Ferrocarrils de la Generalitat Valenciana en este àmbit funcional, es regiran per les tarifes següents (IVA inclòs) per a cada un dels anys que s'enumeren:  
  
Disposició addicional  
Única. Desplegament i execució de la norma  
Es faculta la Direcció General que tinga les competències en matèria de transport terrestre per a l'aplicació i interpretació de la present orde.  
Disposició derogatòria  
Única. Derogació de l'orde vigent  
Queda derogada l'Orde de la Conselleria d'Infraestructures i Transport, de 30 de juny de 2010, per a l'actualització de les tarifes dels servicis de transport públic de viatgers integrats en el sistema coordinat de transport d'Alacant (sistema TAM), així com totes les disposicions que del mateix rang o d'un rang inferior s'oposen al que disposa esta orde.  
Disposició final   
Única. Entrada en vigor  
Esta orde entrarà en vigor el dia 1 de gener de 2011.  
València, 22 de desembre de 2010  
El conseller d'Infraestructures i Transport,  
MARIO FLORES LANUZA


Còpia Permalink ELI